Document ID: 31992R0291

KOMISSION ASETUS (ETY) N:o 291/92,
annettu 6 päivänä helmikuuta 1992,
syötäväksi tarkoitettujen viinirypäleiden laatuvaatimuksista annetun asetuksen (ETY) N:o 1730/87 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1623/91(2), ja erityisesti sen 2 artiklan 2 kohdan,
sekä katsoo, että
komission asetuksen (ETY) N:o 1730/87(3), sellaisena kuin se on muutettuna asetuksella (ETY) N:o 93/91(4), liitteessä vahvistetaan syötäviksi tarkoitettujen viinirypäleiden laatuvaatimukset; on ilmettävä selvästi, että näitä vaatimuksia sovelletaan kaikkiin yhteisössä tuoreina kulutettaviksi tarjottuihin syötäväksi tarkoitettuihin viinirypälelajikkeisiin; tämän vuoksi on aiheellista laajentaa vaatimuksen soveltamisalaa; kuluttajien haluamien tuotteiden kaupan pitämisen mahdollistamiseksi lajikeluettelo ei saa olla täydellinen; tämän vuoksi vaatimusta olisi muutettava vastaavasti, ja
tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 1730/87 liitettä seuraavasti:
1) Osan I "Tuotteen määritelmä" teksti korvataan seuraavasti:
"Nämä vaatimukset koskevat lajin Vitis vinifera L. -lajikkeiden hedelmiä, syötäväksi ja kuluttajille tuoreina toimitettaviksi tarkoitettuja viinirypäleitä, lukuun ottamatta syötäväksi tarkoitettuja viinirypäleitä, jotka on tarkoitettu teolliseen jalostukseen."
2) Lisätään III osaan "Kokolajittelua koskevat määräykset" seuraava neljäs kappale:
"Silloin, kun merkinnässä olevaa lajikkeen nimeä ei ole näitä vaatimuksia koskevassa liitteessä olevassa luettelossa, suurirypäleisiltä lajikkeilta edellytetään vähimmäiskokoa."
3) Tehdään vaatimusten liitteeseen "Lajikeluettelot" seuraavat muutokset:
a) korvataan otsikko seuraavalla otsikolla:
"Epätäydelliset lajikeluettelot",
b) korvataan ensimmäinen kohta seuraavalla kohdalla:
"Lajikkeita, joiden eteen on merkitty tähti (*), tuotetaan yhteisössä."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 6 päivänä helmikuuta 1992.

Labels: 7
3
17